**Dievčatá:**

Už k nám letia lastovičky, Už k nám letia lastovičky,

nesú pozdrav štebotavý, nesú pozdrav štebotavý,

už rozkvitli kvety všetky , poďme spolu pre mamičky

poďme si z nich venček spraviť. z kvietkov pekný venček spraviť.

Ja som žltá púpava,

jari som sa dočkala,

žiarim ako slnko zlaté,

do venčeka si ma dáte.

Margarétka – baletka

volajú ma všetci,

moje biele lupienky

svietia v každom venci.

Ja som zvonček fialový,

zazvoním vám na pozdrav,

kto si zo mňa venček spraví,

ten sa teší, že je jar.

Zavoňali cingi, lingi,

v lese biele konvalinky,

zdravíme vás bim, bam , bom

voňavučkým venčekom.

Ja som podbeľ proti kašľu,

ozdobím aj hlávku každú,

teším sa, že prišla jar

a smeje sa každá tvár.

Mám oči modré ako nebo,

pri potoku rastiem,

kto si z nezábudky venček spraví,

ten bude mať šťastie.

Voňavé mám šaty nové

a celé sú fialové,

rozvoniavam v trávičke

i na tvojej hlavičke.

Sedem krás sa vo mne skrýva,

viem tancovať ako víla,

Čipkované šaty mám,

sedmokráska sa volám.

Vyber si z nás, aký chceš,

všetky farby mám,

žltý a či červený

ja som tulipán.

Vyrastiem, keď sneh sa stratí,

mám snehobiele šaty.

Ozdobte si venčeky

kvietočkami snežienky.

Som najkrajšia medzi kvetmi,

poznajú ma všetky deti,

som ružička šípová

celučičká ružová.

Dajte si ma do venčeka,

ja sa volám prvosienka,

So slnkom sa bozkávam,

celú lúku zobúdzam.

Princeznička ľalia

sukničku si rozvila,

Zamatové lupienky

ozdobia vám venčeky.

V potoku sa obzerám,

krásne žlté šaty mám,

záružlie ma volajú,-

veniec zo mňa uvijú.

Som harmanček voňavý,

dajte si ma na hlavy.

Moje kvietky voňajú,

dajte si ich do čaju.

Ja som narcis zlatý,

mám slnečné šaty.

mám korunku ako kráľ,

do venčeka ti ju dám.

Veru je to tak,

ja som vlčí mak.

Ja mám kvety červené

do venčeka stvorené.

**Dievčatá**

Venček sme si uvili, Venček sme už uvili,

na vodičku pustili, mamičke ho dáme,

tak si ešte zaspievajme my ťa, milá mamička,

všetky deti zavolajme. všetci radi máme.

Jarná brána otvára sa,

tak tou bránou prejdime,

otvoril ju slnka lúč

a nám podal od nej kľúč.

Zdroj: MŠ Chtelnica

Autor: Anna Dzurenková